ming030890/wiki-yue-high-quality huggingface dataset:
繪畫史

繪畫史係指畫畫呢種視覺藝術嘅歷史。

史前
畫畫係一種歷史極之久遠嘅藝術：已知最古老嘅畫位於法國南部嘅肖維岩洞（Chauvet-Pont-d'Arc Cave）搵到歷史超過 30,000 年嘅壁畫，呢啲畫描繪咗馬、犀牛、獅子、水牛同猛獁象等嘅動物，而且仲有似係打完獵返屋企嘅人嘅圖案；事實係，類似噉嘅洞穴壁畫喺世界各地都有，包括歐洲多地、中國、澳洲同印度等地都可以搵到啲噉嘅史前壁畫。對於呢啲畫嘅作用，學者作出咗多個猜測：有人估史前人類相信畫畫可以用嚟捕捉所畫嘅動物嘅靈魂，令打起獵上嚟容易啲；又有人認為呢啲畫反映史前人類對大自然嘅崇拜；又有人話史前人類畫畫只不過係無聊想打發時間；不過對於「史前人類畫呢啲畫嚟做乜」嘅問題，到咗家陣都仲未有一致嘅定論。

文明史
畫畫喺人類文明嘅歷史上一路都有發展同變化：早喺公元前 3,000 年咁久遠嘅古埃及就經已有濕壁畫，而打後嘅夏商皇朝都有壁畫嘅做法[未記出處或冇根據]；喺公元 1 至 10 世紀，世界多地嘅畫藝都有進展，好似係唐朝畫就出咗好多有睇頭嘅人物畫同山水畫，而喺呢個時候，世界唔同地方嘅族群喺畫風上亦有咗明顯嘅差異，例如東亞人明顯噉偏向用水墨嚟畫畫，而歐洲人就明顯比較偏好水彩同油彩。打後歐洲人喺文藝復興時期產出咗大量出眾嘅畫作，而佢哋嘅畫藝及後亦都隨住大航海時代（Age of Discovery；15 至 17 世紀）嘅來臨傳播去到世界各地。
現代西洋畫大變源自 19 世紀尾同廿世紀初。喺呢個時期，西人有咗一樣革命性嘅發明－影相；傳統西洋畫好多時都係追求真實（可以睇寫實主義）嘅，但影相呢家嘢嘅存在就表示，西人唔使再靠「請畫家畫」嘅方法記低自己嘅樣或者生活點滴，而呢點搞到畫家嘅地位受到動搖。藝術史學家認為，呢一點就係 19 世紀尾同廿世紀初嘅西方世界起咗一大柞藝術運動嘅主因之一－畫家唔可以再靠「畫得真實」嚟搵食，於是佢哋就開始唔重視「畫得真實」，而係變成著重用抽象化嘅畫嚟表達自己嘅情感或者諗法－呢點可見於印象派同表現主義等嘅藝術運動當中。而呢啲新嘅藝術風格隨住全球化傳到去世界各地，同各地嘅本土畫畫風格接觸同結合（例子可以睇吓粵畫派），令廿一世紀初嘅畫界充滿咗各式各樣嘅諗頭。
繯首

繯首、絞刑、問弔、問吊係一類死刑——靠用繩勒住個犯人條頸嚟殺死佢，所用嘅工具有好多種。受刑者嘅多數死因，係氣管及頸血管被壓而搞到腦缺氧，或者頸椎之中嘅神經器官被扯斷。
文化唔同，西方古代用嚟處死低層人。而古中國，就認為死後留返條全屍有尊嚴，通常尊貴之人，至可以「賜」佢吊頸死，例如大唐楊貴妃。
聖巴西畧

聖巴西畧（Basil，330年—379年1月1號），基督教譯大巴西流（英文：Basil the Great），係一個聖師。佢喺公元330年喺今日嘅土耳其出世，370年成為主教，1568年7月9號列為聖師。
聖尼閣一世

聖尼閣一世（St. Nicholas I，又譯聖尼各老一世，800年—867年11月13號）係羅馬天主教第105任教宗，858年到867年在位。
聖巴西爾大教堂

聖巴西爾大教堂（俄文：Собор Василия Блаженного）係俄羅斯首都莫斯科市中心嘅東正教教堂，西北面係紅場，西面係克里姆林宮。
聖巴多祿繆

聖巴多祿繆（法文：Saint-Barthélemy），正式全名係聖巴多祿繆行政區（法文：Collectivité de Saint-Barthélemy），別號「Saint-Barth」，係法國一屬地。首府Gustavia（法文：Gustavia (Saint-Barthélemy)）。
聖巴多祿繆Gustavia
1648年，聖巴多祿繆畀法國佔領。1784年，路易十六將聖巴多祿繆送咗畀瑞典，用嚟換取法國商船喺瑞典哥德堡港嘅免稅權。1878年3月16號，瑞典將聖巴多祿繆賣返畀法國，法國隨即將聖巴多祿繆劃歸瓜德羅普管轄。2007年2月22號，法國政府宣佈聖巴多祿繆自瓜德羅普分離，成為直轄於巴黎中央政府嘅海外行政區。
聖布里厄

聖布里厄（法文：Saint-Brieuc）係法國一城，阿摩爾濱海嘅省會，人口有5萬。
聖帕爾滕

聖帕爾滕（Sankt Pölten）係奧地利下奧地利嘅首府，人口5萬。
維基同享有多媒體嘅嘢：聖帕爾滕
石上將馬

石上將馬（2002年3月30號—）係日本足球員，打中場位置，效力鳥取飛翔。
矯枉過正

矯枉過正（英文：Hypercorrection），喺社會語言學入面，係指過度使用自己以為啱嘅語言規則，結果反而用咗啲非標準嘅語言。通常嚟講，矯枉過正嘅人會以為經過呢啲誤解嘅規則嘅語言形式更加準確、標準，或者喺其他方面更加好。呢種情況好多時都係因為想畀人覺得自己受過良好教育，或者係想顯得自己講野嘞嘞聲。
石丸謙二郎

石丸謙二郎，係日本嘅一個男藝人同埋演員。
石丸博也

石丸博也 ，係日本嘅一個男配音員。

配音作品一覽
呢個表唔完整，歡迎加料。
石上宅嗣

石上宅嗣（723年—781年7月23號）係日本奈良時代嘅學者，精通​​中國典籍，識寫書法、作唐詩。
石上靜香

石上靜香 ，係日本嘅一個女藝人同埋配音員。
石丸清隆

石丸清隆（1973年10月30號—）係日本足球員，司職中場，效力過福岡黃蜂，京都不死鳥，及愛媛FC。
肥後國

肥後國係古代日本嘅一個令制國，屬西海道地區，位置約莫係家下熊本縣。
肥波球

肥波球係日本電視遊戲寵物小精靈系列入面嘅其中一隻小精靈，編號040。佢係由波波球進化成嘅。
肥牛

肥牛係牛肉嘅一種，多數用嚟打甂爐，不過炒飯、炒菜、蒸蛋都好好味，甚至代替午餐肉整公仔麵都得。
肥牛多數係冰鮮肉切薄肉片而成，況且係牛肉，所以打邊爐好快就熟食得。
下價肥牛多數用到牛腩位，脂肪比較多；中高價肥牛就多數用到牛頸脊，油花比較均勻。
肥皂劇

肥皂劇（英文：soap opera）係英文辭彙，指某啲電視劇中段廣告都係賣番梘之類，因為嗰類電視劇觀眾都係家庭主婦，佢哋都係家務日用品目標顧客。
肥東

肥東係中華人民共和國安徽合肥一個縣，總面積2145平方公里，人口108萬。
維基同享有多媒體嘅嘢：肥東
肥田料

肥田料係種植植物用嘅營養補充，可以分做天然（有機）同人工合成（無機）兩大類。只要定期將適量嘅肥田料放落泥度，就可以令植物快高長大。
臨滄博尚機場

臨滄博尚機場（粵音：lam4 cong1 bok3 soeng6 gei1 coeng4）係喺中國雲南嘅一個機場，喺2001年嗰陣起好兼且開放畀人用嚟搭飛機。
臨淄區

臨淄（粵拼：lam4 zi1）區係中國山東淄博一個市轄區，總面積668平方公里，人口59萬。
臨渭區

臨渭區係中國陝西渭南一個市轄區，總面積1221平方公里，人口102萬。
臨清

臨清係中國山東聊城一個縣級市，總面積955平方公里，人口71萬。
臨湘

臨湘係中國湖南岳陽一個縣級市，總面積1714平方公里，人口48萬。
聖保羅堂

聖保羅堂（St. Paul's Church）係香港聖公會香港島教區嘅教堂，喺中環己連拿利，喺1911年創立，亦都係香港聖公會建築群嘅一部份。喺2009年12月18號被評為香港一級歷史建築。

史
1909年林護、黃茂林、李維楨同史超域牧師商議組織堂會，並喺中環起禮拜堂。首先借用會督府嘅小禮拜堂作為主日崇拜，再同聖保羅書院合作起一楝樓宇，上層係禮拜堂，下層係書院課室，1911年10月28號新堂落成開幕。
1919年港府應承撥地擴充教堂。1928年聖保羅堂成為咗一牧區直轄會督。1934年得到何明華會督嘅幫助，港府再度撥地，教堂加長40尺，並加建閣樓同牧師住宅，1935年新堂落成，莫壽增到堂施行按手禮同聖餐。
日治時期教堂俾日軍佔用咗做憲兵講習所。大戰結束，日軍將教堂交返畀聖保羅堂，1945年9月2號舉行獻堂禮。1950年撥款補償聖保羅書院，作為購買「伍廷芳堂」嘅建築費，改建做聖保羅堂副堂。1971年聖保羅堂創立六十週年紀念，將「牧師樓」改名叫「雪卿樓」，作為聖品辦公同會議交際之所。
1990年聘請建築師統籌修葺工程，重新繪製圖則，辦公室設備全面電腦化。1991年聖保羅堂八十週年堂慶，主題係：「強化培育，克盡使命」。教堂將聖壇搬前，加彩色玻璃，二樓部份改建做嬰兒室。1993年1月奉獻重修聖堂聖餐崇拜。
2001年1月聖保羅堂九十周年堂慶出發典禮，10月「聖保羅堂牧民中心」開幕。
聖保羅州

聖保羅州（葡萄牙文：São Paulo），係巴西嘅一個州。面積248,209.426平方公里，人口41,055,734人，佔全國人口嘅21.5%，係南美洲以至南半球嘅最大城市，比美國加州同紐約嘅人口重要多。
聖保羅州係巴西入面最富有嘅一個州份，佔咗巴西國內生產總值嘅33.9%。除咗生產總值高之外，聖保羅重係人類發展指數第三高嘅地方。
聖保羅男女（堅尼地道）小學

聖保羅男女（堅尼地道）小學（英文：St. Paul's Co-educational (Kennedy Road) Primary School）係舊時香港灣仔區一間直資小學，喺堅尼地道26號，屬聖保羅男女中學旗下嘅附屬小學，1999年由聖保羅男女小學下午校拆出嚟。呢間學校喺2006年同聖保羅男女小學合併返，改名做聖保羅男女中學附屬小學，2008年搬到黃竹坑新校舍。
呢篇聖保羅男女（堅尼地道）小學係關於香港教育（包括學校）有關嘅楔位文章。你可以透過編輯或修訂增加佢嘅內容。
聖保羅地鐵

聖保羅地鐵（葡文：Metropolitano de São Paulo）係巴西聖保羅嘅地下鐵系統。佢有五條線、60個站，路軌加埋長69公里，每日有360萬人次搭。
聖保羅書院

聖保羅書院（英文：St. Paul's College，縮寫：SPC）係香港創立歷史最耐嘅學校，喺1851年奠基。學校嘅校董會喺香港擁有特殊嘅地位，校董會係依照當時香港法律嘅要求，按照香港立法局（即係而家嘅立法會）喺1962年制定嘅《聖保羅書院校董會法團條例》同埋佢嘅附例成立運作，係香港少數嘅法定組織學校。
而家聖保羅書院嘅校舍喺西區般咸道69號，即係香港大學本部大樓對面，有大概1,300個學生讀緊。

歷史
呢節要加長。

教授語言同課程
聖保羅書院係全世界第一間中英雙語學校，到而家大部份科目都主要用英文教，但係中國語文、中國歷史同中國文學科就用粵語教，普通話科用普通話教。由2005-06學年開始，校方喺中二同埋中三級試用普通話教中文，喺2008-09學年開始，中二同中三每級加到有兩班「普通話班」。去到2010-11學年，中二級嘅「普通話班」更加加到去三班，而中三級嘅「普通話班」就無變。喺2010-11學年，中二乙、中二丁、中二己、中三丙同中三己都係普通話班。中四級以上就用返粵語上堂，因為會考中國語文科有說話考核，通常用廣州話考。
福布斯

《福布斯》（Forbes）係美國一本財經雜誌，會講好多商學課題，由管理至營銷至投資都會講，1917年創刊，每兩個禮拜一期。
福州話

福州話係福建福州嗰頭講嘅語言，屬閩語閩東話嘅分支，主要喺閩江流域中下游嘅閩東地區通行。
福州地鐵

福州地鐵係中國福建福州嘅地下鐵系統，2016年5月18號正式開通頭一條線。而家福州地鐵有2條線43個站，長55.52公里。
福州大學

福州大學係中國福建福州一間大學，由福建省委喺1958年創校。
福州長樂國際機場

福州長樂國際機場（粵拼：fuk1 zau1 zoeng2 lok6 gwok3 zai3 gei1 coeng4）係喺中華人民共和國福建福州長樂嘅一個機場，喺1997年起好。
福嶋洋

福嶋洋（1982年7月14號—）係日本足球員，司職前鋒，效力過福岡黃蜂，熊本羅亞素，長崎成功丸，及讚岐卡馬達馬尼。
福州地鐵1號綫

福州地鐵1號綫，係福州地鐵嘅地鐵綫路，連接象峰站到福州火車南站，長24.9公里，總共21個站，2016年5月18號通車。
福布斯搵錢最多死咗嘅名人排行榜

福布斯搵錢最多死咗嘅名人排行榜（英文：Forbes Top-Earning Dead Celebrities）係福布斯雜誌每年公佈嘅一份特別排行榜。排行榜嘅名單，多數都係擁有著作權嘅創作者。
花浪蛇

花浪蛇，又叫草腹鏈蛇（學名：Amphiesma stolata） 。黃頷蛇科，腹鏈蛇屬。

習性
依種蛇好溫純。卵生。 鍾意棲息喺水源充足嘅低地平原或者丘陵地帶。 主要係日間活動，但假如有好多嘅食物可以捕捉，都會喺夜間出嚟捕食。 佢以捕食蟾蜍、青蛙同魚維生，有時都會捕捉蚯蚓同壁虎。母蛇生下每窩 4 -16 粒嘅卵，每粒卵長約 2.5cm，寬約 1cm 。花浪蛇有著溫和嘅性格，而且通常唔會有攻擊嘅傾向或者螫咬嘅行為。

身體特徵
有90厘米長，體色係灰色為主，身體前段有明顯黑色橫帶，背部兩側有唔明顯黃色縱帶，同黑色橫帶傋成好似鐵軌咁，兩色帶交會的地方有白色斑點，後半段係黑色橫帶唔明顯，而黃色縱帶變明顯，腹部係鮮白色。通常紅頭係雄性，灰頭係雌性。

分佈
分佈喺臺灣、巴基斯坦、印度、斯里蘭卡、尼泊爾、緬甸、泰國、越南、柬埔寨、寮國等中南半島國家，同埋中國南部好似浙江、安徽、江西、河南、福建、湖南、香港、廣東、海南、廣西、貴州同雲南等地。

文化
花浪蛇喺台灣被人叫做「土地公蛇」。係因為啲人覺得花浪蛇係土地公嘅仔女嘅化身。
花江夏樹

花江夏樹（粵拼：faa1 gong1 haa6 syu6，1991年6月26號—）係日本嘅一個男配音員。

配音作品一覽
呢個表唔完整，歡迎加料。
花溪區

花溪區係中國貴州貴陽下轄嘅一個市轄區，有977平方公里咁大。
花澤香菜

花澤香菜（粵拼：faa1 zaak6 hoeng1 coi3，1989年2月25號—）係日本嘅一個女藝人同埋配音員。
花樣男子

《花樣男子》（粵拼：faa1 joeng6 naam4 zi2，日文：花より男子）係套日本漫畫，作者係神尾葉子，由1992年連載至2004年，單行本有37卷。
電視動畫有51集，1996年9月至1997年8月喺日本首播，香港亞洲電視都曾經播過，佢第一次播嗰陣叫《暗戀日記》。
花樽

花樽（粵拼：faa1 zeon1），國語會叫花瓶，係指插花用嘅樽。
整花樽嘅常見材料包括瓷、陶瓷同玻璃呀噉。花樽嘅樽身成日都會有各種嘅花紋做裝飾，等個樽靚啲。
粵式瓷器入面都有好多花樽。
花檔

花檔或者花舖係賣花嘅鋪頭。大間啲叫花店，有啲送花服務。 情人節同埋母親節就最忙，仲有係元宵節、中秋節，因為要送果籃同紅酒。人情緊過債，唔送唔得。
芝諾

芝諾（Zeno，425年—491年4月9號）係拜占庭帝國皇帝，474年到475年、476年到491年在位。
芝麻卷

芝麻卷，全名黑芝麻卷，係香港特色甜品之一，即使喺酒家亦幾乎見唔到芝麻卷嘅蹤跡。芝麻卷使用黑芝麻、冰糖同馬蹄粉做成粉漿，蒸好後再捲起而成。佢賣相係黑色一卷卷，有啲似小型黑色布匹綢緞，亦因為似一卷曝光菲林，又叫「菲林卷」。芝麻卷係滿漢全席中第一宴席嘅其中一道菜式。通常做芝麻卷會卷七圈，每一圈都好平均，咬落去以有彈牙清涼為佳。除咗味黑色芝麻卷之外，重有橙色嘅加入橙汁味嘅芝麻卷。
芝麻卷係1970年代至1980年代中香港嘅酒樓常見嘅甜點之一，但而家已經好少見到。

做法
先將芝麻粉加入水攪成芝麻水，將部份芝麻水加入馬蹄粉同粟粉度，用力攪成幼滑糊狀。將淨低嘅芝麻水煮滾，然後加砂糖煮到糖溶，迅速倒入先前嘅芝麻糊內，然後攪勻。 預備已搽油嘅長方型鐵盤，倒入一層薄薄嘅芝麻卷混合液，隔水大火蒸約五分鐘，用手卷起蒸熟嘅芝麻片，切成適合食用嘅長短度即成。
芝車士打

芝車士打（英文：Chichester）係英國英倫西修適士嘅郡治，人口2.7萬。
芝麻斑

芝麻斑（Epinephelus areolatus），係種石斑，生物學分類係屬鱸形目鮨科石斑魚屬，魚身帶芝麻色。
芝麻灣

芝麻灣（Chi Ma Wan）係香港離島區一海灣，喺大嶼山芝麻灣半島北面。
維基同享有多媒體嘅嘢：Chi Ma Wan
芝蔴鹽

芝蔴鹽，又寫做芝麻鹽，或者叫胡麻鹽，係種日本調味料，將黑芝蔴碎同食鹽溝埋，可以當飯素噉幫白飯或者飯糰調味。
袁枚

袁枚（1716年3月25號—1797年1月3號），字子才，係大清詩人，浙江錢塘（而家浙江杭州）人，祖籍浙江慈谿，中進士後做過十四年知縣後就辭官，跟住因為投資有道而發達。
袁樹偉

袁樹偉係星加坡電視製作人，曾經做到新傳媒私人有限公司製作戲劇部前高級副總裁，喺2017年離開，但係喺2021年回歸新傳媒。
袁浩昌

袁浩昌，香港親中派政治人，香港再出發大聯盟發起人之一。
袁文耀

袁文耀，香港親中派政治人，香港再出發大聯盟發起人之一。
袁武

袁武，GBS，JP（1941年11月18號—），又叫袁繼昌，香港建制派（商界親中派）元老級人馬，家下係港區人大代表、香港中華總商會會長、香港招商局集團有限公司董事兼招商局工業集團董事長、香港中國企業協會顧問；做過香港臨時立法會議員。

選舉經歷
佢曾經喺第1屆香港立法會選舉出戰航運交通界功能界別，但最後輸畀劉健儀。
喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。
喺2021年香港立法會選舉，佢提名陳仲尼。
袁沅玉

袁沅玉（粵拼：jyun4 jyun4*2 juk2 ，英文：Yuki Yuen Yuen Yuk，1994年11月10號—）係香港新聞從業員，曾經係無綫電視無綫新聞台嘅高級主播同專題組記者。

簡歷
袁沅玉先後讀過樂善堂楊仲明學校（2007年）、中華基督教會基智中學（2007年至2008年）、美國 Yorkville High School（2010年至2011年）同仁濟醫院羅陳楚思中學（2011年至2013年），大學讀香港浸會大學廣播新聞系。2017年夏季佢喺香港有線電視新聞部做過實習記者同港聞組記者，2018年8月正式加入無綫電視新聞部直至2023年5月23日。另外，袁沅玉透過Rockschool Hong Kong 攞到流行鼓八級資格。

傳聞
網上曾經流傳話袁沅玉係無綫新聞部助理總經理袁志偉嘅親戚，不過佢本人喺離開無綫後澄清唔係。
袁晴晴

袁晴晴（CoCo Yuen，1991年4月17號—），係香港一個汽車模特兒（車模）。佢曾經喺2014年澳門亞洲車模攞亞軍，同埋喺2015年深港澳超級車模攞「全國前十佳」，亦參選過2015年環球國際小姐中國賽區香港代表。2020年參加Viu TV《全民造星III》，被花姐勸退賽不果，最後花姐要求CoCo素顏用真面目示人，成為當時一時佳話。偷手機過氣車模。
袁木

袁木（1927年12月23號—2018年12月13號），係中國政治人，江蘇省興化市昭陽鎮出世，記者出身，曾經做過中國國務院新聞發言人、國務院研究室主任、第八屆全國政協常委。 1989年六四屠殺事件期間以國務院新聞發言人嘅身份多次同學生對話，並代表國務院發布消息。
莫里斯·梅洛-龐蒂

莫里斯·梅洛-龐蒂係一個法國哲學家、教授。
莫里斯·甘末林

莫里斯·甘末林（法文：Maurice Gamelin，1872年9月20號—1958年4月16號），係法蘭西第三共和國時期嘅陸軍上將、國防部參謀總長，喺1931年去到1940年在任。
莫達爾爵士樂

莫達爾爵士樂(英文：modal jazz)係50年代發展出嚟嘅一種音樂類型，最初係為咗對抗博普樂而發展，後來變成一種獨立嘅音樂型式。
莫達爾爵士樂基本上係將8個音符隨意組合構成唔同音階，樂手利用音階入面模式化嘅音符做即興表演，又或者將啲音符配合和弦表演。
莫那魯道

莫那魯道（Mona Rudo，1880年5月21號—1930年11月5號）係臺灣原住民賽德克族人，亦係1930年霧社事件嘅阿頭，因為起事失敗而自殺死。
莫里斯

莫里斯（Maurice，539年—602年11月27號）係拜占庭帝國皇帝，582年到602年在位。
莫紮尼·馬哈迪

莫紮尼·馬哈迪（Mokhzani Mahathir，1961年1月2號—）係馬來西亞第四同第七任首相馬哈迪同茜蒂啊斯瑪個仔。曾擔任巫統青年團領袖，後退政從商。
2021年3月22號，明訊（MAXIS，6012，主要板通信與媒體）宣布，阿薩拉惹敦烏達將於4月22號起卸下該公司主席一職，並由莫紮尼接任。

職業
同佢細佬慕克里·馬哈迪一樣，莫紮尼係一位商人，曾經喺巫統（UMNO）扮演過積極嘅角色，又曾經有一次擔任過Youth's Wing財政。由2006年開始，莫紮尼成為巫統喺吉打州入面其中一個選區代表，但係自此之後一直潛伏喺佢嘅政治活動度。佢喺巫統擔任 Sungai Layar Hujung 分支成員22年後，2008年5月同阿爸馬哈迪一齊退出巫統。
2019年6月，莫紮尼因「個人原因」辭咗 Opcom Group 所有職位。
莫素

莫素（法文：Meursault），係法國布爾岡黃金丘嘅其中一個市鎮。
莫羅戈羅

莫羅戈羅係坦桑尼亞一座城，莫羅戈羅區首府，人口32萬。
莫瑟馬尼

莫瑟馬尼（Shaoquett Moselmane，1965年—）係澳洲工黨成員（黨籍喺2020年6月被凍結），自2009年12月起擔任澳洲新南威爾斯立法局嘅議員。

早年生涯
莫瑟馬尼喺黎巴嫩出世，12歲隨父母同埋10名兄弟姐妹移居澳洲。

爭議
莫瑟馬尼一直被人話佢親中，亦有一啲反對西方價值嘅言論，自當選以嚟9度訪華，交通同招待費都係由中國政府機關官員找數。喺武漢肺炎疫情爆發後，又曾公開讚揚中共領導喺防疫方面嘅表現。去到2020年，佢畀聯邦警察調查會係咪被中共滲透。

鼓勵中國控制媒體言論
佢喺2018年又曾經話中國係西方世界秩序嘅受害者，中國需要增加對環球媒體嘅控制，而且呢啲媒體目前都由中國嘅敵對者控制。呢啲言論引起咗社會一啲爭議，之後佢辭去咗新州上議院助理議長一職。

「世界新秩序」言論
喺2019年，佢又話中國需要「世界新秩序」嚟發揮其潛能。

聘請曾修讀中共統戰宣傳課程嘅人做議會職員
有報道話佢請咗一個曾修讀中共安排統戰宣傳課程嘅議會職員張智森。

因涉嫌被中共滲透被聯邦警察調查
喺2020年6月，聯邦警察突擊莫瑟馬尼位於雪梨南區Rockdale嘅寓所，以調查佢涉嫌被中共滲透嘅證據。工黨之後凍結咗佢嘅黨籍。
莫綺雯

莫綺雯（Aliza Mo，1987年9月14號—）係中國女演員，廣西桂林出世，2012年演出港產鹹濕片《一路向西》而出名。
蒙上你的眼

《蒙上你的眼》（英文：Bird Box），係套2018年上畫嘅美國電影，Susanne Bier導演，珊迪娜布洛主演。
蒙古包

蒙古包係中亞遊牧民族（主要係蒙古人）嘅傳統帳幕，外形圓，斜頂，用氈同繩砌成。
蒙兀兒汗國

蒙兀兒汗國（1526年-1857年）亦都叫做莫臥兒汗國，係巴卑爾建立嘅印度王朝。呢個國嘅官話係波斯話，不過皇帝係帖木兒嘅後人，有察合台汗國蒙古貴族血統嘅突厥人，信伊斯蘭教。
呢篇蒙兀兒汗國係關於國嘅楔位文章，重未寫完嘅。麻煩你幫手充實佢。
蒙古人民共和國

蒙古人民共和國，係蒙古國喺1924年到1992年期間嘅國號，喺蘇聯支持底下由中華民國蒙古地方獨立，係繼蘇聯後世界上第二個行社會主義嘅國家，一直都好依賴蘇聯幫手，係典型嘅附庸國。
响蘇聯解體之前嗰年（1990年），蒙古人民共和國爆發民主革命，同年9月，彭薩勒瑪·奧其爾巴特當選做頭一任蒙古國總統，最後成功改革做多黨制嘅市場經濟政府，改國號蒙古國。
蒙古人民軍

蒙古人民軍（蒙古文：Монголын Ардын Арми）係蒙古國嘅國家軍隊。去到2008年，蒙古人民軍嘅總兵力大約有兩萬人。

史
蒙古人民軍以1921年3月18號作為建軍日，前身係蘇赫巴托爾同喬巴山領導嘅牧民游擊隊。1921年3月舉行嘅蒙古人民黨第一次代表大會決定合併所有游擊隊，建立「蒙古人民軍司令部」，作為武裝力量嘅領導機關。1921年3月18號，蒙古人民軍佔領咗恰克圖（家陣叫做阿勒拉坦布拉格），自此將3月18號定為蒙古人民軍建軍節。
1921年末，蒙古人民軍將原先嘅團改成騎兵旅，實施旅團制；政府同時公布法令，要18歲至25歲的男人服兵役。1924年至1934年間，經蘇聯幫助，蒙古人民軍建成空軍、坦克、炮兵、通訊等等嘅兵種。1935年至1936年，蒙古人民軍響蘇聯紅軍嘅支援之下，先後多次擊退侵犯東部邊界嘅日軍。1945年8月，蒙古人民共和國對大日本帝國宣戰。
第二次世界大戰結束之後，蒙古人民軍進行大規模裁軍，國防開支比重由1945年佔總預算嘅44.4%下降至2.9%。後嚟，蒙古人民共和國又重新擴充蒙古人民軍，1964年總兵力有1.4萬到1.5萬人。1972年，蒙古人民軍嘅總兵力有4.7萬人，其中陸軍2.8萬人，公安部隊1.8萬人，空軍1000人。
蒙古人民軍嘅最高統帥係大人民呼拉爾主席團主席，國家最高軍事決策機構係國防會議。蒙古人民軍嘅最高領導機關係國防部，下設有總參謀部、政治部、幹部部、後勤部、軍訓部、陸軍部、空軍處等等嘅單位。
1992年，蒙古人民共和國改名做蒙古國。依照《蒙古國憲法》，蒙古國總統兼任武裝力量總司令。1992年起，服役期改成一年。
蒙古兔

蒙古兔（學名：Lepus tolai）係兔科兔屬嘅其中一個種。
第34屆日本眾議院議員總選舉

第34屆日本眾議院議員總選舉喺1976年12月9號舉行。

內閣
三木內閣。

解散
做滿晒任期
1976年12月9號。

選舉舉行
1976年12月5號。

選舉人數
511人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：77,926,585。

結果
投票率：73.45％。
剔除白票同廢票後嘅投票率：72.65％

第一次參選就贏咗
※ 做過參議院議員用「※」嚟表示。
自由民主黨
逢澤英雄
相澤英之
愛知和男
池田行彥
石川要三
石橋一彌
稻垣實男
大塚雄司
鹿野道彥
川田正則
北川石松
小島靜馬
後藤田正晴
佐野嘉吉
島村宜伸
關谷勝嗣
谷洋一
谷川寛三
辻英雄
津島雄二
玉生孝久
戶澤政方
友納武人
中西啓介
中村直
中村靖
原田昇左右
堀內光雄
森清
山崎武三郎
湯川宏
與謝野馨
渡邊秀央
日本社會黨
安島友義
池端清一
伊藤茂
井上一成
上田卓三
大島弘
小川仁一
小川國彥
川口大助
川本敏美
後藤茂
澤田廣
澀澤利久
清水勇
鈴木強
田畑政一郎
千葉千代世※
中西績介
新村勝雄
新盛辰雄
野口幸一
馬場豬太郎
日野市朗
水田稔
山花貞夫
矢山有作※
吉原米治
渡部行雄
公明黨
飯田忠雄
池田克也
市川雄一
鍛冶清
草野威
權藤恆夫
瀬野榮次郎
竹內勝彥
武田一夫
谷口是臣
玉城榮一
長田武士
野村光雄
長谷雄幸久
春田重昭
平石磨作太郎
伏屋修治
藪仲義彥
宮地正介
吉浦忠治
民社黨
青山丘
大內啓伍
神田厚
高橋高望
中井洽
中野寛成
中村正雄※
西村章三
山本悌二郎
米澤隆
渡邊朗
日本共產黨
安藤巖
工藤晃
藤原ひろ子
新自由俱樂部
甘利正
伊藤公介
大成正雄
加地和
川合武
菊池福治郎
工藤晃
中馬弘毅
刀禰館正也
中川秀直
永原稔
依田實
獨立人士
井上裕
宇野享
大原一三
大坪健一郎
草川昭三
佐藤隆※
水平豐彥
玉澤德一郎
中島衛
中村喜四郎
西田司
鳩山邦夫
平泉涉※
福島讓二
堀之內久男
安田純治
第34屆意大利地方選舉

第34屆意大利地方選舉響2016年6月5號舉行，有五個大城市市長選舉因為攞唔到過半數選票，所以要響6月19號舉行第二輪選舉。
呢次選舉被人睇做對總理倫齊呢個中間偏左政府投嘅信任票。

制度
大約一千三百萬名合資格選民會投票選出地方首長同地方議會。

背景
意大利預定響今年十月就修改憲法，收緊參議院權力舉行公投，有人話係總理倫齊賭上政治前途嘅一場大型賭博。而倫齊唔認為今次地方選舉係反映民眾對政府修憲嘅不滿，重申修憲有利穩定意大利政治。佢又話唔理地方選舉結果係點，佢都唔會落台。

羅馬
内文：第7屆羅馬市長選舉
響市長選舉入面，首都羅馬嘅選情最受關注，前市長馬里諾捲入公款私用嘅醜聞，響舊年十月辭職之後，市長呢個位吉咗成七個月咁耐。外界相信，隸屬民粹政黨五星運動嘅三十七歲拉吉有機會做到當地第一位女市長。

其他城市
而民主黨響其他城市選情都唔樂觀，除咗可能會響有「金融首都」嘅米蘭輸之外，重要響都靈同博洛尼亞都要面對艱苦挑戰。

民意調查
選前民意調查話，冇一個候選人會響首輪投票入面攞到過半數選票，要響今個月十九號嘅第二輪投票入面決一死戰。
而第二輪投票嘅選前民意調查就話，預料總理倫齊領導嘅執政民主黨會輸得好慘，其中，首都羅馬市長好大機會由民粹組織五星運動贏得，令倫齊政府響下屆國會嘅選情受到威脅。

五星運動黨
響2009年成立嘅五星運動提出舉行公投，決定意大利係未繼續留響歐元區。外界關注如果拉吉成功贏出，將會加強五星運動響下屆國會選舉嘅氣勢，唔單止威脅到倫齊政府，亦會幫到歐洲近年崛起民粹政黨嘅聲勢。

結果
意大利地方選舉，第二大黨五星運動響兩個關鍵城市羸出，其中首都羅馬市長候選人拉吉將會成為當地第一位女市長，而另一個候選人阿彭迪諾，估佢唔到響北部城市都靈贏出。
執政民主黨嘅候選人響另一大城市那不勒斯市長選舉輸埋，只能夠響有「金融首都」嘅米蘭同博洛尼亞贏出。而總理倫齊講到明唔會因為民主黨選情失利而落台，又強調佢嘅修憲計劃會穩定意大利政局。

分析
有分析認為，雖然倫齊試圖淡化市長選舉嘅重要性，但係今次地方選舉嘅結果，相信會壯大五星運動黨響下屆國會選舉嘅聲勢，可能會威脅到倫齊嘅執政地位。。
第32屆金曲獎

第32屆金曲獎（英文：The 32nd Golden Melody Awards），由中華民國文化部影音產業局同國立傳統藝術中心主辦，前者主辦流行音樂類、後者就主辦傳統暨藝術音樂類。台語歌手曹雅雯同原住民歌手桑布伊分別以《自本》同《得力量》入圍咗年度專輯、年度歌曲等8個獎，係呢屆流行音樂類入圍大贏家。

報名資格與統計
該屆從2021年3月1號至4月30號接受報名，凡喺2020年首次發行嘅傳統暨藝術音樂專輯同埋正式嘅戲曲公開展演都可以參賽。
第34屆委內瑞拉總統選舉

第34屆委內瑞拉總統選舉響2012年10月7號舉行。
委內瑞拉總統查韋斯，成功擊敗十四年來，對佢構成最大威脅嘅對手卡普里萊斯，第三度連任。外界關佢嘅健康情況，同埋佢會唔會擴大國有化範圍。

委內瑞拉社會主義統一黨
委內瑞拉社會主義統一黨候選人查韋斯，五十八歲做咗總統十四年，今次贏出之後任期係六年。作為全球石油蘊藏量最多嘅國家話事人，查韋斯一直推行社會主義政策，透過石油出口建立龐大社會福利計劃，從教育、住屋到食物，照顧窮人，深受基層民眾歡迎，但係亦導致通脹飆升。
外交政策上，查韋斯係旗幟鮮明嘅反美領軍人物，藉著同盟友提供石油資助，響拉美地區建立反美聯盟。
佢又響2007年開始將產業國有化，由石油、金礦、電訊、交通，以至金融業亦都有搞過，趕走外資，預料查韋斯連任，會再擴大國有化嘅力度同範圍。
查韋斯連任另一焦點係佢嘅健康。佢2011年確認患癌，三次到過古巴醫病，切除兩個惡性腫瘤，雖然2012年7月選戰最後階段，宣布痊癒，但癌症仍有復發可能。

正義第一黨
正義第一黨候選人、四十歲嘅卡普里萊斯係一個中間派州長，過去響地方選戰入面，一直係長勝將軍，響反對派團結之下，成為十四年以來第一位威脅到查韋斯連任嘅對手。
反對派批評查韋斯高壓統治，獨攬行政、司法之類大權，曾經閂咗反對派電視台，用人唯親，政府內部亦貪污成風。

結果
選舉委員會公布，查韋斯係以百分之五十四嘅得票率，擊敗對手、得票率百分之四十五嘅卡普里萊斯。查韋斯感謝民眾對佢嘅支持，呢次選舉競爭激烈，觸發近八成一選民投票。

後續
大批查韋斯嘅支持者響總統府前載歌載舞，放煙花慶祝。
卡普里萊斯響競選總部承認落敗，恭喜查韋斯贏出，又感激投票畀佢嘅選民，認為自己已經響全國種下成功嘅種子。
2013年1月10號查韋斯開始新嘅總統任期，但佢因病履行唔到職務。佢喺3月5號死，由副總統馬杜羅暫代總統職務。
第33屆日本眾議院議員總選舉

第33屆日本眾議院議員總選舉喺1972年12月10號舉行。

內閣
第1次田中角榮內閣。

解散
1972年11月20號。

選舉舉行
1972年12月10號。

選舉人數
491人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：73,769,636。

其他
候選人：895。

結果
投票率：71.76％。
剔除白票同廢票後嘅投票率：71.07％

第一次參選就贏咗
※ 做過參議院議員用「※」嚟表示。
自由民主黨
小泉純一郎
加藤紘一
三塚博
瓦力
大石千八
粕谷茂
栗原祐幸※
小林正巳
志賀節
戶井田三郎
野田毅
村岡兼造
片岡清一
染谷誠
越智通雄
三枝三郎
竹中修一
羽生田進
高橋千壽
渡邊紘三
旗野進一
田中覺
上田茂行
前田治一郎
萩原幸雄
愛野興一郎
日本社會黨
稻葉誠一※
岩垂壽喜男
岡田哲兒
小川省吾
加藤清政
金瀬俊雄
金子みつ
上阪昇
久保等
阪本恭一
佐藤敬治
嶋崎讓
島田琢郎
清水德松
高澤寅男
田口一男
竹村幸雄
塚田莊平
中村茂
野阪浩賢
馬場昇
村山富市
山田芳治
吉田法晴※
和田貞夫
渡邊三郎
日本共產黨
荒木宏
諫山博
石母田達
梅田勝
金子滿廣
神崎敏雄
木下元二
栗田翠
紺野與次郎
柴田睦夫
莊司幸助
瀬崎博義
多田光雄
津金佑近
中川利三郎
中路雅弘
中島武敏
野間友一
平田藤吉
增本一彥
正森成二
三浦久
三谷秀治
村上弘
公明黨
阪口力
高橋繁
民社黨
宮田早苗
獨立人士
今井勇
石原慎太郎※
島田安夫
住榮作
田中美智子
中尾宏
林大幹
深谷隆司
宮崎茂一
保岡興治
山崎拓
吉永治市
第34屆伊朗國會選舉

第34屆伊朗國會選舉響2012年3月2同4號舉行。

背景
今次有三千幾人，競逐國會二百九十個議席，係2009年選統選舉引發大規模示威以來，伊朗首次全國選舉。但係由於缺少改革派參與，保守派穩操勝券，所以呢次選舉會係保守派之間嘅較量。

分析
有分析話，今次選舉係哈梅內伊同總統艾哈邁迪內賈德兩派之爭。

後續
響投票日伊朗最高精神領袖哈梅內伊到首都德黑蘭一個票站投票，面對西方國家制裁同孤立伊朗，哈梅內伊呼籲選民踴躍投票，顯示國家團結，對抗敵人。
第34屆厄瓜多爾總統選舉

第34屆厄瓜多爾總統選舉響2017年2月19號同4月2號舉行。

制度
根據選舉法，首輪得票過半數嘅候選人直接贏出。如果攞到四成選票，同時領先對手超過十個百分點嘅話，亦唔使第二輪投票，直接贏出。

背景
厄瓜多爾選舉委員會宣布延遲公布總統選舉投票結果，選舉委員會主席波索話，由於一啲投票記錄文件出現甩漏、字跡唔清嘅事，將會響嚟緊三日入面解決問題同公布選舉結果，目前未知使唔使搞第二輪投票。
但最終首輪投票結果入面，莫雷諾同拉索嘅得票率分別係三十九同二十八個百分點，排頭兩名。莫雷諾攞到唔夠四成嘅選票出綫第一輪投票，兩人要響第二輪投票再決高低。
厄瓜多爾今次選舉被睇做係「路線之爭」，響第一輪投票得票率同選前嘅民意調查都話，莫雷諾選情較好。不過鄰國委內瑞拉近日爆出政治危機，被對手發炮攻擊莫雷諾嘅選情。
4月3號，第二輪投票厄瓜多爾一千二百八十萬個選民會用手上一票，選出未來4年管治國家嘅領導人。

分析
分析認為，經過科雷亞十年鐵腕管治，厄瓜多爾人求變心切，或者會令厄瓜多爾跟其他拉美國家一樣「向右轉」。而科雷亞同委內瑞拉總統馬杜羅份屬好友。選前委內瑞拉爆出最高法院代替國會行使立法權風波，或者會令到唔少厄瓜多爾游離選民傾向支持變天。

主權祖國聯盟運動
選戰進入最後階段時，主權祖國聯盟運動候選人莫雷諾不斷批評對手、前銀行家拉索「離地」，指控對方響國家1999年金融危機時藉機獲利。而佢響選前最後一場造勢大會，亦盡力塑造自己「貼地」形象，聲稱自己識得體諒一般大眾情況，理解佢哋嘅夢想。

創造機會運動
創造機會運動候選人拉索就打著親商界嘅經濟牌，主張自由經濟，吸引外資，要透過減稅同創造就業刺激國內因為油價偏軟而導致疲弱嘅經濟。
拉索響投票之後亦話，投票畀佢嘅選民代表向改變投下信心一票，令厄瓜多爾重拾自由。

現任總統
高舉「21世紀社會主義」旗號嘅現任總統科雷亞響投票開始後冇耐就去所屬票站投票。佢形容今次選舉非常重要，厄瓜多爾人民要選擇「向右轉」，定係畀進步勢力重新抬頭，佢呼籲選民投票畀會延續佢扶貧路線嘅候選人。佢講候選人正係佢屬意嘅黨友莫雷諾。

民意調查
3月尾公布嘅民意調查入面，莫雷諾亦以五成二嘅支持率力壓拉索，但差距仍響統計誤差範圍入面，意味著兩個人支持度勢均力敵。

第一輪投票
點票人員響投票完咗，開始數票工作。初步結果話，響民意調查一路領先嘅執政主權祖國聯盟運動候選人、前副總統莫雷諾攞到三成九選票，領先保守派候選人拉索大約十個百分點。

第二輪投票
厄瓜多爾總統選舉第二輪投票結果，兩名候選人親商界、傾右嘅拉索，同執政黨、中間偏左嘅莫雷諾爭持激烈。
當地四個票站調查入面，有三個結果都話拉索以三至六個百分點擊敗莫雷諾，其中一個曾準確預測初選結果調查，更話拉索領先莫雷諾多達六個百分點。但係另一個調查就話莫雷諾以四個百分點贏出。不過莫雷諾響票站調查結果公布後會見支持者，聲稱自己已經響選舉入面贏出，又批評票站調查誤導。不過由於結果太接近，兩個人都話自己贏出選舉。
當局已經點算超過九成七選票。執政黨候選人莫雷諾以二個百分點領先對手、前銀行家拉索。

後續
莫雷諾宣布自己贏出選舉，未等正式結果出爐，就響競選拍檔陪同下同支持者見面，佢表示會立即開始換屆工作。科雷亞亦已經祝賀佢贏出，全國選舉委員會促請各方冷靜，又呼籲候選人承認選舉結果。
不過拉索話選舉有舞弊拒絕承認落敗，要求重新點票，佢質疑點解二月初選時要三日先完成點票，今次就極速完成，認為選舉有舞弊，要求重新點票。佢警告總統莫雷諾唔好玩火，又呼籲支持者和平示威抗議。
響厄瓜多爾最大城市瓜亞基爾，大批拉索支持者上街示威，拒絕承認莫雷諾當選。佢哋湧到去國家選舉委員會響當地嘅辦事處出面，部分人企圖衝入辦事處，同警方發生衝突。警方施放催淚氣體，之後民眾陸續散去。國家選舉委員會響首都基多辦事處出面，亦發生同類事件，示威者幾乎衝到辦事處門口，但係被警方攔截。
蒂芙尼公司

蒂芙尼公司（英文：Tiffany & Co.，紐交所：TIF）係美國一間珠寶銀飾公司。1837年查理斯·蒂芙尼同莊·B·楊嚮紐約市創業，開始時叫Tiffany & Young。
蒂芙尼公司1845年開始出版產品目錄，由於佢用咗蒂芙尼公司專色藍色，所以又叫「藍皮書」。
蒂莉安妮

蒂莉安妮（粵拼：dai3 lei6 on1 nei4，英文：Téa Leoni，1966年2月25號—）係個美國女演員。佢喺1989年出道，出名嘅作品有《劏樓大盜》同《賊壇新人王》。
蒂迪旺沙山脈

蒂迪旺沙山脈（馬來話：Banjaran Titiwangsa；بنجرن تيتيوڠسا）係馬來半島嘅主幹山脈，亦係馬來半島自然分隔線，將半島分成東岸同西岸地區。山脈由泰國南部開始一直延伸至馬來西亞柔佛州嘅金山（Gunung Ledang）。馬來話亦叫佢做「Banjaran Besar」，即係「中央山脈」；泰文叫佢做「卡拉武里山脈」（เทือกเขาสันกาลาคีรี，拉丁化：Sankalakhiri，Template:IPA-th）。最高峰係可布山嘅可布峰，海拔高2183米。
馬來西亞多個旅遊景點都喺蒂迪旺沙山脈，好似金馬侖高原、雲頂高原、福隆港。
蒂薩河

蒂薩河係中歐一條河，起源自烏克蘭喀爾巴阡山脈，最後流入多瑙河，長966公里。
蒎

蒎（讀派；英文pinane），係有機化合物一種，符號C₁₀H₁₈。蒎係雜脂環烴一種。
蒎係尋常環境下係液體，呈無色到黃色，沸點攝氏一百六十八至九度。
蒂華納

蒂華納（Tijuana）係墨西哥下加利福尼亞州最大城，2020年人口192萬幾人，亦係全國第二大城。
蒂華納貼住美國加利福尼亞州邊境，向北過咗邊境就係加州嘅聖地牙哥縣。
蒂邁歐篇

《蒂邁歐篇》（Timaeus）係古希臘哲學家柏拉圖嘅其中一本作品，收錄蘇格拉底、赫莫克拉提斯、克里提亞斯呢啲哲學家講過嘅嘢，嘗試去解釋宇宙萬物嘅道理。
第4屆烏茲別克總統選舉

第4屆烏茲別克總統選舉響2015年3月29號舉行，結果係現任總統卡里莫夫以攞到九成選票贏出。
第4屆日本眾議院議員總選舉

第4屆日本眾議院議員總選舉喺1894年9月1號舉行。

內閣
第2次伊藤博文內閣。

解散
1894年6月2號。

選舉舉行
1894年9月1號。

選舉人數
300人。

選舉制度
小區選舉。
記名投票。
1人選區：214個。
兩人選區：43個。
選舉資格：夠廿五歲同埋每年畀15円以上嘅稅嘅男性先可以投票。
選民人數：460,483。

贏出名單
立憲自由黨 立憲改進黨 立憲革新黨 國民協會 帝國財政革新會 中國進步黨 獨立人士
※神奈川第三選區改咗為東京都第十三選區。
第4屆朝鮮地方選舉

第4屆朝鮮民主主義人民共和國地方選舉喺1963年12月3號舉行。
呢次遲舉選出全國2,517個道、14,303個城市、郡同埋70,250個邑、面、洞同勞動者區嘅人大代表。
第4屆澳門立法會選舉

第4屆澳門立法會選舉響2009年9月20號舉行。呢次選舉直接選舉就會選十二個議員出嚟，社團間選亦選出十個議員出嚟。剩底嘅七個議員就由行政長官收到選舉總結算嘅十五日內委任。
第4屆東帝汶總統選舉

第4屆東帝汶總統選舉響2017年3月20號舉行。

背景
東帝汶總統魯瓦克由於放棄競選連任，所以今次選舉冇佢份。

候選人
東帝汶選舉委員會負責人話，呢次參加選舉嘅候選人有八個。

東帝汶獨立革命陣線
古特萊斯響游擊時代嗰名叫陸奧羅（Lu-Olo）。

結果
3月21號公布初步點票結果話，前游擊隊員古特萊斯以百分之五十七首輪贏出。由於古特萊斯得票過半，所以唔使進行第二輪投票對決。得票百分之三十三排第二嘅係教育部長孔塞桑。

分析
古特萊斯上任之後，將會面臨重任，因為目前東帝汶石油儲量不停咁枯竭，佢需要同澳洲傾開採豐富石油天然氣區域會搞掂呢件事。
第4屆老撾國民議會選舉

第4屆老撾國民議會選舉喺2006年4月30號舉行。
呢次選舉會選出一百一十五名個議員，比上屆加咗六席。

結果
有一百一十三被老撾人民革命黨攞咗，剩返兩席由獨立人士攞到。
第4屆朝鮮最高人民會議選舉

第4屆朝鮮最高人民會議選舉喺1967年11月25號舉行。
呢次選舉係以直選嚟選出457個議席。
呢次選舉係第一次畀喺日本嘅朝鮮人參加，佢哋可以喺日本嘅在日本朝鮮人總聯合會度投票。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。
第4屆澳葡立法會選舉

第4屆澳葡立法會選舉響1988年10月9號舉行，呢次選舉係葡萄牙響澳門舉行第四次澳門立法會選舉。

背景
自然人選民人數有成67,604人（其中有去投票嘅選民有20,049人，佔29.65%）。

制度
唔理係直接定間接選舉，都係用「漢狄法」（比例代表制一種）嚟選。

直接選舉
直選六席按得票由高到低排：何思謙、宋玉生、梁金泉、劉光普、汪長南、歐安利。

委任議員
總督委任咗五個議員入立法會，分別係：彼莉絲、林綺濤、華年達、許輝年、艾維斯。
第4屆烏克蘭總統選舉

第4屆烏克蘭總統選舉喺2004年舉行。呢次選舉係烏克蘭喺1991年從前蘇聯獨立之後嘅第四次總統選舉。
頭輪投票喺10月31號舉行；因為冇人攞到過半數選票，所以11月21號再舉行第二輪投票，由反對派領導人尤先科同做緊總理嘅亞努科維奇入到第二輪投票決一勝負。呢次選舉喺一個極度緊張嘅政治氣氛下舉行，因為傳媒多數報導當局恐嚇選民同反對派候選人尤先科懷疑被對手落毒陷害而身中二噁英劇毒。做緊總理嘅亞努科維奇一開始喺第二輪投票領先，但後來發現選舉舞弊，於是爆發大規模抗議。最後第二輪投票喺國際觀察員監察之下重新舉行，尤先科選贏，接任總統。

背景
根據烏克蘭選舉法，如果總統候選人喺第一輪投票攞到過半數選票就唔使舉行第二輪選舉。而喺2004年10月31號第一輪投票舉行之後，由於冇候選人攞到過半數選票，而攞到票數最高嘅兩個候選人尤先科同亞努科維奇要喺11月21號舉行第二輪投票嚟決一勝負。
根據官方嘅中央選舉委員會喺11月23號公佈嘅結果，喺第二輪投票入面亞努科維奇攞到最多票數而贏出呢場選舉。但係選舉結果被尤先科同佢嘅支持者同埋好多國際觀察員話係呢場選舉舞弊，而唔承認呢場選舉結果。
而呢單嘢導致烏克蘭政治危機爆發，被稱為「橙色革命」嘅和平示威者呼籲當局重新舉行第二輪投票選舉。喺烏克蘭最高法院就正式下令取消第二輪投票結果，並下令重新舉行過第二輪投票。
12月26號，重新舉行過第二輪投票，結果由尤先科贏出。國際觀察員嘅報告話重新舉行過嘅第二輪投票比以前第二輪投票更公平。

候選人
呢場總統選舉有廿六個人參加。
而選舉入面嘅兩大對手分別係做緊首相嘅候選人亞努科維奇同反對派領導人尤先科。
亞努科維奇係從2002年開始做首相一路做到宜加，佢攞到就嚟離任嘅總統庫奇馬，同埋俄羅斯總統普京支持。
而尤先科就表示自己係親西方嘅人，所以攞到歐盟國家同美國支持。

國際反應
好多國際評論員觀點都係受西方影響而偏西方觀點，特別係美國同歐盟。
美國公開支持尤先科，而俄羅斯總統普京公開支持亞努科維奇。
媒體就兩個候選人做咗對比，尤先科代表親西方同基輔市民，而亞努科維奇就代表東方親俄工業城市嘅市民。
而傳媒認為如果尤先科贏出就代表烏克蘭要入歐盟同北約而退出俄羅斯話事嘅獨立國家聯合體，同埋可以取消同俄羅斯嘅經濟融合。而亞努科維奇就曾經承諾過將俄語列入烏克蘭嘅官方語言。

歐盟
2014年12月1號，歐盟喺烏克蘭首都基輔同橙色革命舉行圓桌會議。
會後歐盟話到明佢哋唔會承認呢次選舉結果。歐盟全部廿五個成員國都召返各自嘅大使。

美國
而美國政府亦決定唔承認呢場選舉結果，總統喬治布殊話關注呢場選舉嘅公平性。

俄羅斯同獨聯體
俄羅斯總統普京就祝賀贏出選舉嘅亞努科維奇，冇耐之後白俄羅斯總統亞歷山大·盧卡申科亦祝賀亞努科維奇贏出選舉。
而俄羅斯共產黨領導人久加諾夫就話反對西方帝國主義嚟干涉烏克蘭總統選舉。

後續
即使話有確實證據可以指控前任烏克蘭總統庫奇馬曾經涉及選舉貪污舞弊，但係烏克蘭中央選舉委員會話因為冇刑事選舉貪污舞弊嘅指控係到，所以冇起訴到任何高級官員。反而烏克蘭總檢察官就拉咗幾個公眾人物返嚟。響2005年上半年開始審理選舉貪污舞弊指控，但係冇引人關注嘅疑犯被移交法院。
2005年9月23號，尤先科宣佈一項同地區黨嘅協定入面，佢答應特赦呢屆烏克蘭總統選舉期間因為選舉貪污舞弊而被法院定罪嘅人。
而響下屆選舉，亞努科維奇嘅競選承諾入面提到要防止選舉舞弊，佢話：「我哋要妥善應對所有挑釁同企圖製造假嘅選舉結果。」
第4屆澳門行政長官選舉

第4屆澳門行政長官選舉喺2014年8月31號舉行。結果係現任行政長官崔世安喺冇對手嘅情況成功連任。

背景
2014年7月16號，現任行政長官崔世安出嚟話參選連任行政長官，並應承連任之後嘅政府會帶嚟「比較激進嘅變革」。呢次行政長官選舉，選舉委員會會由原嚟三百人加到四百人，提名人數就維持喺六分之一，即係由五十人增加到六十六人。7月21號，崔世安爭已經攞到超過六十六個參選提名。除此之外就冇其他人話要出嚟參選。

結果
2014年8月31號，崔世安喺396張選票入面攞到380票成功連任。
由四百人組成嘅選舉委員會，有三個人冇嚟、一個遲到，總票數加埋有396票，其中379票支持崔世安繼續做落去。經過最終點票，今次嘅選舉白票有十三票，廢票三張，但係都唔足以影響到崔世安嘅連任。
虛擬實境頭罩

虛擬實境頭罩（英文：VR headset）係指戴喺頭上面、用嚟俾人體驗虛擬實境嘅架生。
虛擬抽獎

虛擬抽獎（英文：loot box） 係電子遊戲搵錢方法一種：玩家可以畀若干量嘅遊戲虛擬錢，買一個虛擬抽獎盒，個虛擬抽獎盒打開咗會隨機出一啲飾物同武器等嘅正嘢。虛擬抽獎喺某啲國家被判定為賭錢嘅一種，俾呢啲國家禁咗。
虛擬機

一部虛擬機（英文：virtual machine，VM）係指一個行為上一部獨立電腦嘅電腦程式或者作業系統，可以用嚟模擬「一段源碼行起上嚟係點」。
虛擬碼

虛擬碼（粵拼：heoi1 ji5 maa3；英文：pseudocode）喺電腦編程上係指用文字描述一段預想中嘅源碼。虛擬碼唔會真係行得嘅，但啲人寫虛擬碼幫到佢哋好快噉大致表達自己心目中想寫嗰個電腦程式出嚟。
虛擬探索

虛擬探索（英文：Virtua Quest），係由世嘉開發嘅動作冒險遊戲，2004年推出。
角色扮演遊戲

角色扮演遊戲（英文全名 role-playing game），通常就噉叫 RPG，係一種遊戲。喺遊戲入面，玩家扮演虛擬世界入面嘅其中一個或者幾個隊員角色，喺特定嘅場景下進行遊戲。角色根據唔同嘅遊戲情節同統計數字（例如生命值、法力、力量、靈敏度、智力等等）具有唔同嘅能力，而呢啲屬性會根據唔同嘅遊戲規則而有所改變。
角色扮演遊戲可以分做現實 RPG 同電子 RPG 兩大類。

定義
睇埋：遊戲、升呢同經驗值
對於 RPG 呢隻字「要點定義」，廿一世紀初嘅遊戲設計界查實仲未有完全一致嘅共識。最廣義上，RPG 可以係指
「
畀玩家扮演某啲虛構角色嘅遊戲。
」
RPG 睇重嘅係角色，唔淨只會畀玩家控制住啲角色咁簡單－例如喺平台遊戲《孖寶兄弟》裏面，玩家會控制主角瑪利奧跳嚟跳去；RPG 正常嚟講仲會有更多嘅遊戲機制反映「角色周圍去冒險，隨住時間成長」呢點，會用到經驗值同升呢等嘅概念，而隨住一個角色升呢，佢仲會提升能力值，能力值嘅提升令佢達成遊戲目標－例如「打低啲怪獸」－嘅能力更加強。

檯上 RPG
幾個人圍埋一檯，玩 TRPG。檯上面有紙筆攞嚟記低「啲角色嘅能力值」等嘅重要資訊。
内文：檯上 RPG
檯上 RPG 係指設計嚟畀人喺檯上面玩嘅 RPG 。
TRPG 嘅重點特徵係畀啲玩家合作講故仔：一場典型嘅 TRPG 遊戲會有若干位玩家，每位玩家都會控制自己嘅一個角色，玩家會用把口描述佢哋角色採取嘅行動，然後佢哋就會按某啲規則決定「呢啲行動引致咩結果」－例如响《龍與地下城》（D&D）呢隻經典 TRPG 裏面，「玩家行動有乜結果」係由遊戲管理員（GM）負責話事；除此之外，TRPG 屬 RPG，每個遊戲角色都會掕住能力值表示佢嘅特性。

電子 RPG
内文：電子 RPG
電子 RPG 最定義性嘅特性係有經驗值呢種遊戲機制，玩家控制嘅角色會隨住遊戲進行而升呢。電子角色扮演遊戲通常會有比較強嘅故事性，通常有好多任務要做，令劇情推進。
角色扮演

角色扮演（英文：role-playing）係指一個人改變自己行為嚟去扮演一啲社會角色，喺玩當中好常見。
角落生物

角落生物，日本一套繪畫公仔角色，橫溝百合所畫，二〇一二年出，主要用喺種種產品圖案上，至初有文具同毛公仔，隨後有衣物、廚具同袋。自始喺日本甚受歡迎，產品過三百種。二〇一九年，甚至出埋卡通片。
角落生物有一堆角色，色調圖案亦較為簡單，方便用於產品。色調淡，以黃為主，配綠、藍為次，白、紅、紫等點綴。角色圓潤，筆畫簡單，睇落去好得意。
角色乎合日本人中意旮旯頭嘅習慣。角色主要分成角落同迷你兩系，角落系性格好陰，咁會舒服啲，迷你系就好陽，睇落開心啲。另外有海角系，同埋一啲唔屬於三系嘅角色。

文
角落生物，日本本名すみっコぐらし，音Sumikko Gurashi。すみっこ 即隅っこ，隅即係屋內一角，旮旯頭。ぐらし即暮らし，生活之意。夾埋就係「角落生活」。日本去咖啡座，去鋪蓆嘅房，中意揀旮旯頭來坐。
角落生物有個副題，日本寫為ここがおちつくんです。ここ即此処，依度咁解。おちつく即落ち着く，即係有着落，安定咁解。夾埋就喺依度感到安定，亦即我中意喺依度咁意思。

史
橫溝百合讀多摩美術大學之時，趴地熊創作者末政光，就係佢教授之一。佢會喺筆記簿一角，畫一啲公仔做扮學生角色，依啲就係角落生物嘅雛型。
角苔門

角苔門（學名：Anthocerotophyta）係構成苔蘚植物嘅一組非維管植物。
角色認同感

角色認同感（Identification，粵拼：aai6 den6 ti6 fik6 kei1 seon4）係指讀者觀眾認同作品入面嘅某個角色，進而想撐嗰個角色，甚至會模仿嗰個角色啲言行。
角茴香

角茴香（學名：Hypecoum erectum）係罌粟科角茴香屬下嘅一個種。
素貼

素貼（泰文：สุเทพ เทือกสุบรรณ，1949年7月7號—）係一個泰國政治人，而家係泰國黃衫軍示威活動新聞發言人同政治領袖。
嚮阿披實執政時期，素貼係泰國民主黨國會議員，做過副總理。2009年7月，素貼非法經營民間傳媒公司，曾經被告。2011年，民主黨嚮泰國總統大選失敗，落台。素貼連民主黨秘書長職位個位都冇埋。
2010年，素貼同前總理阿披實，曾經下令紅衫軍集會清場，導致近百人死。2013年11月，泰國總檢察長辦公室指控素貼兩個謀殺罪。而素貼否認指控，認為指控有政治目的。2013年11月尾開始，素貼再發動黃衫軍示威，企圖推翻丘英樂政府。2013年12月，素貼曾經揚言示威人數唔夠一百萬人，會即刻自首。事實上示威人數過咗百萬，佢亦無自首。
素顏

素顏（英文：makeup-free）係指塊面無任何化粧，多數用喺後生女度。時下後生女多數都會化粧，而選擇素顏嘅原因通常係喺屋企唔使出街見人，或者唔化粧個樣已經唔錯。
素社街道

素社街道係中國廣東省廣州市海珠區下轄嘅一個街道，喺海珠區西北部。轄區總面積1.68平方公里，總人口7.56萬人，其中常住人口6.65萬人，外來人口0.91萬人。

參考資料
〈素社街道簡介〉。素社街道辦事處網站。喺2008年8月30號搵到。

外部連結
素社街道辦事處網站
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
素里

素里（英文：Surrey）係加拿大卑詩省嘅一座城市，位於溫哥華東南邊。面積316.41平方公里；2021年568,322人，係卑詩省第二多。
素雲濃恭迎

素雲濃·恭迎（泰文名：สุวนันท์ คงยิ่ง，英文拼法：Suvanant Kongying，花名：กบ / Kob；1978年7月22號—）係泰王國嘅一個女影星，響曼谷出世。渠係東泰彩瓊騷府（又叫做北柳府）嘅人。渠爹哋叫菴雷·恭迎，係一個老師，媽咪叫烏邦叻·恭迎，響農業部做緊幹部，屋企重有個細佬叫亞彼斯·恭迎。
渠細路女嗰陣時，跟亞嬤住喺北柳府，3、4歲就搬咗去曼谷開始學演戲，10歲左右開始上電視度做童星，啲觀眾都好鍾意渠趣致同埋可愛。收尾渠憑響電影《ดาวพระศุกร์ 》度（發音Dao prah sook，意思係《晨星》）嘅演出紅咗，嗰部戲話一個叫阿星嘅女仔響細個時畀親生老竇老母拋棄咗，但大個咗之後成為靚女好多人鍾意，最後渠唔單止搵到真愛，重幾經波折搵番個親生老竇添。嗰陣時泰國啲電臺日日都播渠主唱嘅嗰支電影主題曲《แค่รักก็พอ》（發音Kae Ruk Gor Por，意思係《阿嬌愛老竇》），好催人落淚。
唔知係唔係響嗰部片度個名改得好，素雲濃之後就好行「星運」啦，一直片約唔斷。幾乎年年啲泰國觀眾都選渠為「最受歡迎嘅娛樂人」，開頒獎會上臺攞獎嘅次數多到渠自己都記唔得。
收尾渠搵到時間去曼谷朗西（Rangsit，亦譯成蘭室）間私立大學度讀書，一邊讀書一邊重保持活躍，周時出吓臺，又利用課餘時間練番細個時好鍾意玩嘅溜真冰，幾年後終於有幾會，渠參加全泰國職業溜冰比賽得到冠軍做埋一個體育人才。
而家素雲濃重響曼谷做緊模特兒同埋電臺嘅節目主持人。有間化妝品公司搵咗渠做代言人，聽講每年畀成千萬泰銖（三十幾萬美金）咁多，雖然條數唔係畀渠一個人兜曬，不過都話得係「成世吃唔晒」啦。

講錯一句話，累死成國人
2003年1月啲柬埔寨報章紛載素雲濃話過一句：「個吳哥古窟本來係屬於泰國嘅」。之後啲柬國民眾就一個個去晒街度鬼殺咁嘈，金邊重有騷亂發生，啲暴民去到泰王國大使館門前示威，燒咗幾面泰國旗重嫌唔夠喉，索性掟幾個燃燒彈入大使館成間屋燒晒。燒完使館又搵其他泰國人響金邊開嘅鋪頭同埋商務辦度，周圍猛咁掟嘢、搶嘢、同埋燒屋，搞到班響金邊投咗資嘅泰僑個個都損失到雞毛鴨血，第日提起去外國投資都話咪搞我啦！
其實，渠確實係講過呢番話，不過係響部戲度照住啲師爺寫嘅臺詞來噏，呢個絕對唔代表渠自己嘅睇法。班金邊報紙啲老記成日亂噏嘢唔使負責任，呢次卒之俾佢哋搞到單嘢咁大，政府事後追查係邊個謠言惑眾，拉咗十幾個入去，有人重俾人判咗「長徒」十幾年都出唔到來。
紡木吏佐

紡木吏佐 ，係日本嘅一個女藝人同埋配音員。
紡神星

紡神星（Klotho），即係小行星97，係太陽系小行星帶嘅一粒小行星，喺1868年2月17號發現。
虹口足球場站

虹口足球場站係上海地鐵3號綫同上海地鐵8號綫一個地鐵站，喺虹口區。個站2000年12月26號啟用。
虹橋2號航站樓站

虹橋2號航站樓站係上海地鐵2號綫同上海地鐵10號綫一個地鐵站，喺閔行區。個站2010年3月16號啟用。
虢國夫人遊春圖

虢國夫人遊春圖係唐朝開元年間（713年—741年）宮廷畫家張萱忌一幅畫作。
虢國夫人係楊貴妃個家姐，同楊貴妃一樣深受唐玄宗寵愛。畫中，虢國夫人同秦國夫人居中，神態從容，體型豐滿，前後簇擁，確係一幅傳世忌工筆仕女畫。
虢國夫人遊春圖（張萱）
虹神星

虹神星（Iris），即係小行星7，係太陽系小行星帶嘅一粒小行星，喺1847年8月13號發現。
虹

虹（粵拼：hung4）係光學有關嘅自然現象，太陽射光入地球大氣嘅濕氣，水滴將光折射成光譜。睇起上來就係彩色栱形，外紅內紫，所以又叫做彩虹（粵拼：coi2 hung4）。而佢掛響天，又叫做天虹。有時重會睇到外便有條淡啲，色譜相反，係內紅外紫。主要嗰條叫，虹，弱嗰條叫霓，或者副虹。
虹有古名，喺東面係螮蝀（讀帝東），或寫蝃蝀。西面見係隮。《詩經》《邶風》嘅《蝃蝀》有寫，「蝃蝀在東，莫之敢指。」《爾雅》《釋天》寫「螮蝀，虹也。」古時諗爲虹係天地淫氣。

色
虹嘅光譜係連續，不過牛頓將佢分段成七色，紅橙黃綠藍靛紫。而唐人就將佢讀成紅橙黃綠青藍紫。
虹通常雨後或者瀑布度出現，太陽光可以直透，而水點充響空氣。
古時唐人將佢睇成係蟲，所以從虫部，而英人就將佢睇成弓，所以叫Rainbow。

引伸
瀑布都可以造虹
呢度出啲對象顏色係經過處理。所以喺唔同瀏覽環境，出嘅色未必啱返演示嗰種色。
虹形嘅嘢都叫虹，好似虹吸管咁。另外五顏六色嘅，叫霓虹。